b'\n_START_ARTICLE_\nKarl Schnabl\n_START_SECTION_\n\xc5\xa0portni razvoj\n_START_PARAGRAPH_\nMladi talent Karl Schnabl, \xc4\x8dlan doma\xc4\x8dega slovenskega (dvojezi\xc4\x8dnega) \xc5\xa0portnega dru\xc5\xa1tva Zahomec je bil skupaj z rojakom Francom Wiegelejom leta 1970 pritegnil pozornost trenerja Avstrijske smu\xc4\x8darske zveze Baldurja Preimla, ki ga je povabil v smu\xc4\x8darsko gimnazijo v Stamsu na Tirolskem. Tam je hitro potrdil svoj talent z dobrimi rezultati. Nekaj let kasneje sta bila Karl Schnabl in Anton Innauer skupaj z drugimi vodilni skakalci avstrijske nacionalne ekipe. V sezoni 1974/75 je bil Karl Schnabl najuspe\xc5\xa1nej\xc5\xa1i skakalec svetovne elite, prav tako v naslednji sezoni 1975/76._NEWLINE_Po \xc5\xa1tevilnih zmagah v tekmah posameznikov in tretjem mestu na Svetovnem prvenstvu v smu\xc4\x8darskih poletih na Kulmu je bil Karl Schnabl leta 1976 eden izmed favoritov Olimpijskih iger 1976 v Insbrucku. Na teh igrah na doma\xc4\x8dih tleh je osvojil bronasto kolajno na srednji skakalnici in zmago na veliki skakalnici. Pri tem je v drugem skoku celo prehitel vodilnega po prvi seriji Tonija Innauerja._NEWLINE_Karl Schnabl se je na tekmah mednarodnega formata trinajstkrat uvrstil med prvo deseterico. In \xc4\x8detudi takrat \xc5\xa1e ni bilo svetovnega pokala v smu\xc4\x8darskih skokih, bi njegove zmage na \xc5\xa1tevilnih prireditvah danes veljale kot zmage pri svetovnem pokalu FIS._NEWLINE_Leta 1976 je pri\xc5\xa1lo pri slavnostni dobrodo\xc5\xa1lici v Zahomcu, ki mu ga je priredilo doma\xc4\x8de dru\xc5\xa1tvo v sloven\xc5\xa1\xc4\x8dini (in nem\xc5\xa1\xc4\x8dini), do izgredov nem\xc5\xa1kih nacionalistov in prenos na dr\xc5\xbeavni televiziji je bil hitro prekinjen._NEWLINE_Sezona po olimpijski zmagi ni bila uspe\xc5\xa1na ne za avstrijsko nacionalno ekipo, ne za Karla Schnabl. Po po\xc5\xa1kodbi na Svetovnem prvenstvu 1978 v Lahtiju je Karl Schnabl kon\xc4\x8dal svojo aktivno smu\xc4\x8darsko kariero.\n_START_SECTION_\n\xc5\xbdivljenje po smu\xc4\x8darski karieri\n_START_PARAGRAPH_\nLeta 1978 je Karla Schnabl kon\xc4\x8dal svojo aktivno smu\xc4\x8darsko kariero in za\xc4\x8del \xc5\xa1tudij medicine. Najprej je na\xc5\xa1el zaposlitev v de\xc5\xbeelni bolnici v Beljaku. Leta 1987 je dobil podeljeno od Avstrijske akademije zdravnikov in intenzivnem dodatnem izobra\xc5\xbeevanju diplomo \xc5\xa1portnega zdravnika. Leta 1989 je ustanovil lastno \xc5\xa1portno medicinsko ordinacijo v Innsbrucku in je hkrati bil zdravnik avstrijske smu\xc4\x8darske ekipe. Od leta 1994 je vodja Instituta za \xc5\xa1portno medicino de\xc5\xbeele Koro\xc5\xa1ke._NEWLINE_Karl Schnabl je poro\xc4\x8den in ima sina. \xc5\xbdivi v Lo\xc4\x8dah v ob\xc4\x8dini \xc5\xa0talenska gora.'